ร้านอาหารจีนขึ้นห้างร้านนี้มีชื่อว่า “ฮั่ว เซ่ง ฮง” ซึ่งสาขานี้ที่เซ็นทรัล แจ้งวัฒนะ ที่จอดรถเพียบไปมาสะดวกสบายเลยค่ะสำหรับที่นี่ ถ้าพูดถึงชื่อ “ฮั่ว เซ่ง ฮง” นี้คงไม่มีใครไม่รู้จัก เพราะร้านนี้เค้าถือว่าเก่าแก่พอควร มีมากมายหลายสาขาเลย มีทั้งแบบสามารถไปรับประทานที่ร้าน หรือจะโทรสั่ง หรือรับจัดโต๊ะจีนนอกสถานที่เค้าก็มีค่ะ แต่ที่นี่เราสามารถมานั่งทานอย่างเดียวนะคะ ซึ่งบรรยากาศร้านตกแต่งสไตล์อาหารจีนเลยแล่ะค่ะ ส่วนเมนูแนะนำก็จะเป็น “ข้าวผัดกุ้ง กุนเชียง” ผัดมาแบบแห้งๆ ก็รสชาติดีใช้ได้ค่ะ  ส่วนอีกเมนูเด็ด “ขาห่านอบบะหมี่” ขาห่านเค้าแบบเนื้อนุ่มมาก อบกับเครื่องเทศกลิ่นหอมๆ ไม่ฉุนเกินไป ทานกับบะหมี่เหนียวนุ่ม กลมกล่อมใช้ได้เลยค่ะ